wannaphong/clean_thaiwikipedia huggingface dataset:
# วัดไทยกุสินาราเฉลิมราชย์
วัดไทยกุสินาราเฉลิมราชย์  เริ่มก่อสร้างมาตั้งแต่ปี พ.ศ. 2537 มีเนื้อที่ราว 14 ไร่ (6 เอเคอร์) ตั้งอยู่บริเวณกุสินารา อยู่ห่างจากสาลวโนทยาน สถานที่ดับขันธปรินิพพานของพระสัมมาสัมพูทธเจ้า ประมาณ 500 เมตรปัจจุบันมีพระวิเทศวชิรญาณ วิ. (สมพงศ์ ญาณธีโร ดร.) เป็นเจ้าอาวาส

 ประวัติเริ่มการสร้างวัด 
 ซื้อที่ดินเพื่อสร้างวัด ได้ที่ดินสร้างวัดจำนวน 14 ไร่ 
 ผู้รับผิดชอบโครงการ พระสุเมธาธิบดี  อธิบดีสงฆ์วัดมหาธาตุฯ ท่าพระจันทร์ ซึ่งเคยดำรงตำแหน่งเจ้าอาวาสวัดไทยพุทธคยา ได้มอบหมายให้ พระราชโพธิวิเทศ เจ้าอาวาสวัดไทยพุทธคยา เป็นประธานดูแลการก่อสร้าง และมอบหมายให้พระครูปลัดสุวัฒนศรัทธาคุณ (วีรยุทธ วีรยุทโธ Ph.D.) เป็นผู้ดูและรับผิดชอบโครงการ และคุณจุมพล โพธิศรีวิสุทธิกุล เป็นผู้อุปถัมภ์การสร้างวัดพร้อมพุทธบริษัทชาวไทย

 ที่ตั้งและอาณาเขตของวัดไทย 
วัดไทยกุสินาราเฉลิมราชย์  ตั้งอยู่กึ่งกลางระหว่างสาลวโนทยาน สถานที่ดับขันธปรินิพพานของพระสัมมาสัมพูทธเจ้า ประมาณ 500 เมตร และห่างจากมกุฏพันธนเจดีย์ สถานที่ถวายพระเพลิงพุทธสรีระ ประมาณ 500 เมตร มีเนื้อที่ประมาณ 14 ไร่

 รายนามเจ้าอาวาส 
พระวิเทศวชิรญาณ วิ. (สมพงศ์ ญาณธีโร ดร.) (2567-ปัจจุบัน)

 สิ่งก่อสร้าง 
 พระอุโบสถ 
 พระมหาธาตุเฉลิมราชย์ศรัทธา
 อาคารรองรับผู้แสวงบุญชาวไทย มีจำนวน 2 หลัง ลักษณะ 2 ชั้น เพื่อเป็นที่พักของพุทธบริษัทชาวไทยที่เดินทางมานมัสการพุทธสังเวชนียสถาน แสวงบุญ ณ ประเทศอินเดีย
 โรงพยาบาล
 พระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ ๙

 งานพระธรรมทูต 
ได้ทำงานเชิงรุกและขยายการทำงาน ดังนี้
 สร้างวัดไทยสาวัตถี พ.ศ. 2548 
 สร้างพุทธวิหารสาลวโนทยาน 960โสเนาลี ชายแดนอินเดีย-เนปาล พ.ศ. 2548 จัดสร้างเป็นศาลาพักข้างทางของผู้แสวงบุญ อยู่ห่างชายแดนอินเดีย-เนปาล 3 กม. ซึ่งจะมีทั้งห้องน้ำ ห้องสุขาที่ได้มาตรฐานถึง 32 ห้อง แยกเป็นสัดส่วน สำหรับพระสงฆ์ ชาย หญิง และผู้พิการ ที่จัดภัตตาหารถวายพระสงฆ์ระหว่างเดินทาง และเป็นศาลาอเนกประสงค์รับประทานอาหาร ศาลาน้ำชากาแฟ คลินิกปฐมพยาบาล 
 สร้างโรงพยาบาลเพื่อดูแลชาวพุทธไทย และชาวพุทธทั่วโลก รวมทั้งชาวอินเดีย เพื่อสร้างขวัญและกำลังใจแด่ชาวพุทธที่มาไหว้พระแสวงบุญ รวมทั้งเพื่อสร้างมวลชนสัมพันธ์กับชาวบ้านท้องถิ่น
 จัดสร้างโรงเรียนเพื่อเยาวชนชาวอินเดีย ให้ได้รับการศึกษา คือ สร้างโรงเรียนต้นกล้าพระพุทธศาสนาวันอาทิตย์
 จัดอบรมพระธรรรมวิทยากร เพื่อพัฒนาบุคลากรทางพระพุทธศาสนา คือ พระภิกษุ สามเณร แม่ชี อุบาสก อุบาสิกา ที่มาปฏิบัติหน้าที่พระธรรมทูต ศึกษาเล่าเรียนและปฏิบัติธรรมในอินเดีย ให้รักงานเผยแพร่ วัตถุประสงค์เพื่อสามารถนำพาพุทธบริษัทที่มาไหว้พระแสวงบุญที่อินเดียให้ได้เข้าใจซาบซึ้งในคุณของพระพุทธ พระธรรม และพระสงฆ์ นำสวดมนต์ไหว้พระ ปฏิบัติธรรม เจริญจิตภาวนา อธิบายธรรม พุทธประวัติ ประวัติศาสตร์ และเรื่องราวที่เป็นประโยชน์ให้แก่ชาวพุทธไทยและต่างชาติได้ ซึ่งประสบความสำเร็จอย่างดี ได้รับคำยกย่องและชื่นชมจากชาวพุทธไทยเป็นอย่างมาก ปัจจุบันมีการอบรม สามแห่งคือ วัดไทยพุทธคยา วัดไทยกุสินาราเฉลิมราชย์ และมหาวิทยาลัยเมืองพาราณสี
 มอบทุนการศึกษาแด่พระภิกษุ-สามเณร แม่ชีและนักเรียนไทย ที่มาศึกษาในประเทศอินเดีย

 การติดต่อที่พักสำหรับผู้แสวงบุญชาวไทย 
 ผู้แสวงบุญที่ประสงค์จะพักที่วัดไทยกุสินารา  ต้องแจ้งให้ทางวัดทราบล่วงหน้าก่อนการเดินทาง

 แหล่งข้อมูลอื่น 
 เว็บไซต์วัดไทยกุสินารา

ไทยกุสินาราเฉลิมราชย์
ไทยกุสินาราเฉลิมราชย์
# วงจรชีวิต กิเลสมนุษย์
วงจรชีวิตกิเลสมนุษย์ เป็นภาพยนตร์เกาหลีแนวดราม่าเข้าฉายครั้งแรกเมื่อวันที่  19 กันยายน พ.ศ. 2546
# เพื่อนแท้ในป่าใหญ่
เพื่อนแท้ในป่าใหญ่  ออกฉายวันที่  10 กรกฎาคม พ.ศ. 2524 กำกับโดย เท็ด เบอร์แมน และ Richard Rich เป็นภาพยนตร์การ์ตูนคลาสสิกลำดับที่ 24 ของดิสนีย์ ภาพยนตร์เรื่องนี้มีโครงเรื่องมาจากหนังสือที่มีชื่อเดียวกัน ซึ่งผลงานการประพันธ์ของ Daniel P. Mannix นักเขียนชาวอเมริกัน แต่งขึ้นเมื่อปี พ.ศ. 2510

 นักพากย์ 
 Mickey Rooney - Tod
 เคิร์ต รัสเซลล์ - Copper
 Sandy Duncan - Vixey
 Pearl Bailey - Big Mama
 Richard Bakalyan - Dinky
 Paul Winchell - Boomer
 Pat Buttram - Chief
 Jeanette Nolan - Widow Tweed
 แจ็ก อัลเบิร์ตสัน - Amos Slade
 Keith Coogan - Tod ตอนเด็ก
 Corey Feldman - Copper ตอนเด็ก
 John Fiedler - Porcupine
 John McIntire - Badger

 ประวัติออกจำหน่าย 
 การจำหน่ายในสหรัฐอเมริกา 
 10 กรกฎาคม พ.ศ. 2524 (รอบปฐมทัศน์)
 25 มีนาคม พ.ศ. 2531 (เผยแพร่ทั่วประเทศ) การจำหน่ายทั่วโลก 
 ประเทศบราซิล: 16 กรกฎาคม พ.ศ. 2524
 ประเทศอาร์เจนตินา: 23 กรกฎาคม พ.ศ. 2524
 ประเทศเยอรมนีตะวันตก: 13 พฤศจิกายน พ.ศ. 2524
 สหราชอาณาจักร: 17 พฤศจิกายน พ.ศ. 2524
 ประเทศอิตาลี: 19 พฤศจิกายน พ.ศ. 2524
 รัฐแมนิโทบา: 23 พฤศจิกายน พ.ศ. 2524
 ประเทศเม็กซิโก: 24 พฤศจิกายน พ.ศ. 2524
 ประเทศฝรั่งเศส: 25 พฤศจิกายน พ.ศ. 2524
 ประเทศสเปน: 27 พฤศจิกายน พ.ศ. 2524
 ประเทศสวีเดน: 5 ธันวาคม พ.ศ. 2524
 ประเทศฟินแลนด์: 11 ธันวาคม พ.ศ. 2524
 ประเทศออสเตรเลีย: 17 ธันวาคม พ.ศ. 2524
 ประเทศเนเธอร์แลนด์: 24 ธันวาคม พ.ศ. 2524
 ฮ่องกง: 14 มกราคม พ.ศ. 2525
 ประเทศเบลเยียม: 15 มกราคม พ.ศ. 2525
 ประเทศกรีซ: 15 มกราคม พ.ศ. 2525
 ประเทศเปรู: 27 มกราคม พ.ศ. 2525
 ประเทศโปรตุเกส: 18 กุมภาพันธ์ พ.ศ. 2525
 ประเทศนอร์เวย์: 22 เมษายน พ.ศ. 2525
 ประเทศเนปาล: 31 ตุลาคม พ.ศ. 2525 (กาฐมาณฑุ)
 ประเทศอินเดีย: 24 ธันวาคม พ.ศ. 2525 (บอมเบย์)
 ประเทศอินเดีย: 24 ธันวาคม พ.ศ. 2525 (กัลกัตตา)
 ประเทศญี่ปุ่น: 12 มีนาคม พ.ศ. 2526
 ประเทศเลบานอน: 11 ตุลาคม พ.ศ. 2527
 ประเทศจีน: 31 ตุลาคม พ.ศ. 2532

 เพลงประกอบภาพยนตร์ 
 "Best of Friends"
 "Lack of Education"
 "A Huntin' Man"
 "Goodbye May Seem Forever"
 "Appreciate the Lady"

 แหล่งข้อมูลอื่น
# เซร์ฆิโอ บิกตอร์ ปัลมา
เซร์คีโอ บิกตอร์ ปัลมา  เกิด 1 มกราคม พ.ศ. 2499 ที่เมืองลาตีกรา จังหวัดชาโก ประเทศอาร์เจนตินา

 ประวัติ 
ปัลมาเริ่มชกมวยสากลอาชีพเมื่อ พ.ศ. 2519 และได้ครองแชมป์รุ่นจูเนียร์เฟเทอร์เวตของอาร์เจนตินาเมื่อ พ.ศ. 2520 ปัลมามีโอกาสขึ้นชิงแชมป์โลกรุ่นจูเนียร์เฟเทอร์เวตของสมาคมมวยโลกครั้งแรกเมื่อ พ.ศ. 2522 แต่เป็นฝ่ายแพ้คะแนน รีการ์โด กอร์โดนา แชมป์ชาวโคลอมเบียไป ในปีต่อมาเขาได้ชิงแชมป์โลกรุ่นเดิมอีกครั้ง คราวนี้ชนะน็อกเลียว เบนดอล์ฟ จากสหรัฐยก 5 ได้ครองแชมป์โลก 

ปัลมาป้องกันตำแหน่งไว้ได้ 4 ครั้ง รวมทั้งชนะคะแนนวิชิต เมืองร้อยเอ็ดด้วย เขาเสียแชมป์ให้เลียว นาร์โดครูซ เมื่อ พ.ศ. 2525 เขากลับมาชกมวยอีกใน พ.ศ. 2526 แต่ขึ้นชกอีกเพียงสามครั้งเท่านั้น เมื่อแพ้น็อก ฮวน ดี มัลบาเรส ยก 6 ก็ตัดสินใจแขวนนวมไป
# สมิงหนุ่ม ว.วิวัฒนานนท์
สมิงหนุ่ม ว.วิวัฒนานนท์  หรือนายอุดม สมานมิตร เกิดเมื่อ 4 ธันวาคม พ.ศ. 2527 สถิติการชก 17 ครั้ง ชนะ 8 (น็อค 3) แพ้ 9 

 เกียรติประวัติ 
 เคยชิงแชมป์ต่อไปนี้แต่ไม่สำเร็จ
 ชิงแชมป์ภาคฯรุ่นแบนตัมเวทเมื่อ 1 เมษายน 2550 แพ้น็อค รอลลี่ ลูนาส (ฟิลิปปินส์) ยก 11 ที่ อิชิกาว่า ญี่ปุ่น
# ฐิติชล สิงห์วังชา
ฐิติชล สิงห์วังชา หรือนายสายชล โรจนาศรี เป็นชาวจังหวัดกาฬสินธุ์ 
 ประวัติ 

ฐิติชลเคยชกมวยไทยในชื่อสายชล เดชรัตน์ แต่ไม่ประสบความสำเร็จ ต่อมาเข้ารับราชการทหารเป็นทหารบกยศสิบเอก และชกมวยสากลสมัครเล่นให้กับกองทัพบก เคยติดทีมชาติไทยชุดบีเมื่อ พ.ศ. 2543 เคยได้เหรียญทองกีฬาแห่งชาติที่จังหวัดระยอง เหรียญทองกีฬากองทัพไทย จากนั้นจึงหันมาชกมวยสากลอาชีพโดยมีนริส สิงหวังชาเป็นผู้จัดการ มีโอกาสขึ้นชิงแชมป์ ABCO รุ่นซูเปอร์แบนตัมเวทแต่ไม่สำเร็จ
 เกียรติประวัติ 

 เคยชิงแชมป์ต่อไปนี้แต่ไม่สำเร็จ
 ชิงแชมป์ ABC รุ่นซูเปอร์แบนตัมเวท เมื่อ 29 พฤษภาคม 2550 แพ้คะแนน ราชมงคล ก่อเกียรติยิม 
 ชิงแชมป์ WBO เอเชียรุ่นซูเปอร์เฟเธอร์เวทเมื่อ 23 กุมภาพันธ์ 2551 แพ้น็อค อลีเซอร์ ราชิมอฟ (รัสเซีย) ยก ? ที่ รัสเซีย
# เขตปาโร
เขตปาโร (จงคา: སྤ་རོ་རྫོང་ཁག་; ไวลี: Spa-ro rdzong-khag) เป็นเขตในประเทศภูฏาน ตั้งอยู่ในบริเวณหุบเขาปาโรซึ่งมีความสำคัญทางประวัติศาสตร์และวัฒนธรรมของประเทศ จุดผ่านเข้าออกไปยังทิเบตในอดีต ในปัจจุบันเป็นที่ตั้งของสนามบินนานาชาติแห่งเดียวของประเทศ ซึ่งคือท่าอากาศยานปาโร

ปาโร
# กัตเตชัน
thumb|กัตเตชันบนใบสตรอเบอรี

กัตเตชัน  เป็นการเสียน้ำในรูปของหยดน้ำของพืช ซึ่งเกิดในกรณีที่ในอากาศอิ่มตัวด้วยน้ำ มีความชื้นสูง การคายน้ำเกิดขึ้นได้น้อย แต่การดูดน้ำของรากยังเป็นปกติ เกิดขึ้นโดยน้ำถูกดันผ่านไซเลมเข้าสู่เทรคีดที่เล็กที่สุดในใบ แล้วถูกดันออกไปสู่กลุ่มเซลล์พาเรนไคมาที่เรียกอีพิเทม (epithem) เข้าสู่ช่องว่างที่สะสมน้ำได้ (water cavity) แล้วจึงออกจากใบทางรูเปิดที่เรียกไฮดาโทด (hydathode)

 องค์ประกอบทางเคมี 
ของเหลวที่ถูกขับออกทางไฮดาโทดมีองค์ประกอบต่างกัน ตั้งแต่เป็นน้ำบริสุทธิ์จนมีสารละลายที่เป็นแร่ธาตุเช่นโพแทสเซียม และสารอินทรีย์เช่นน้ำตาลปนออกมา เมื่อน้ำระเหยไปหมดสารละลายเหล่านี้จะตกค้างอยู่ที่ใบซึ่งเป็นผลเสียต่อพืช โดยสารละลายที่เกิดจากกัตเตชันจะส่งเสริมการงอกของสปอร์ราที่เป็นเชื้อก่อโรคของพืชชนิดนั้น และทำให้เกิดสภาวะที่เหมาะสมที่จะทำให้แบคทีเรียและราที่ก่อโรคเข้าทำลายพืช

 การวิเคราะห์ 
ถ้ามีไนโตรเจนระดับสูงปรากฏในของเหลวเป็นสัญญาณของการมีปุ๋ยมากเกินไป ไนโตรเจนส่วนเกินจะต้องถูกชะล้างจากดินเมื่อมีน้ำปริมาณมาก ซึ่งอาจส่งผลต่อปัญหามลพิษทางน้ำ แต่เป็นวิธีที่ดีที่สุดเพื่อเรียกคืนความอุดมสมบูรณ์ของดินAvoiding Fertilizer Burn
 อ้างอิง
# การคายน้ำ
การคายน้ำ เป็นการแพร่ของน้ำออกจากใบของพืชโดยผ่านทางปากใบ ลำต้นและดอก โดยทั่วไปปากใบปิดเวลากลางคืนและเปิดในเวลากลางวัน การคายน้ำมีความสำคัญต่อพืชในด้านการควบคุมการเคลื่อนที่ของน้ำในพืช ทำให้น้ำเคลื่อนที่จากด้านล่างขึ้นไปด้านบนมากขึ้นเรื่อยๆ ควบคุมการดูดซึมธาตุอาหารของพืช เพราะธาตุอาหารที่พืชนำไปใช้ได้ต้องอยู่ในรูปที่ละลายน้ำ ทำให้อุณหภูมิของใบลดลง โดยลดความร้อนที่เกิดจากแสงแดดที่ใบ ในกรณีที่ในอากาศอิ่มตัวด้วยน้ำ มีความชื้นสูง การคายน้ำเกิดขึ้นได้น้อย แต่การดูดน้ำของรากยังเป็นปกติ พืชจะเสียน้ำในรูปของหยดน้ำเรียกว่ากัตเตชัน (guttation)พืชไม่สามารถคายน้ำในสภาพที่แดดจัดเพราะอาจเสียน้ำมากเกินไปและเหี่ยวก่อนที่รากจะลำเลียงน้ำได้ทัน Debbie Swarthout and C.Michael Hogan. 2010. Stomata. Encyclopedia of Earth. National Council for Science and the Environment, Washington, DC

ตารางต่อไปนี้สรุปสิ่งที่มีผลต่อการคายน้ำ

 ลักษณะ  ผลต่อการคายน้ำ จำนวนใบ  การมีใบมากกว่าทำให้มีปากใบมากกว่า จึงสูญเสียน้ำมากขึ้นและเพิ่มพื้นที่ผิวสำหรับการระเหย จำนวนปากใบ  ปากใบที่มีมากขึ้นจะทำให้มีช่องสำหรับระเหยน้ำมากขึ้น ชั้นคิวติเคิลของพืช  ชั้นคิวติเคิลที่เป็นไขจะลดอุณหภูมิและลดอัตราการระเหยของน้ำออกจากใบ พบมากในพืชทนแล้ง แสงสว่าง  การมีแสงสว่างจะกระตุ้นการเปิดของปากใบ ยกเว้นพืชที่มีการสังเคราะห์ด้วยแสงแบบแคม อุณหภูมิ  มีผลกระทบสามแบบคือ:
1) เพิ่มการคายน้ำเพราะอุณหภูมิสูงทำให้เสียน้ำมากขึ้น
 2) ลดความชื้นสัมพัทธ์ด้านนอกของใบ
 3) เพิ่มพลังงานให้กับอนุภาคของไอนน้ำและการแพร่ออกจากใบ ความชื้นสัมพัทธ์  หากมีความชื้นต่ำจะเพิ่มการคายน้ำ ลม  ลมจะพัดชั้นของไอน้ำที่ปกคลุมผิวใบออกไป จึงเกิดการคายน้ำได้มากขึ้น แหล่งน้ำ  หากมีน้ำในดินน้อย การคายน้ำจะลดลง
 อ้างอิง
# พรางชมพู กะเทยประจัญบาน
พรางชมพู กะเทยประจัญบาน เป็นภาพยนตร์ไทยที่ออกฉายเมื่อวันที่ 29 พฤศจิกายน พ.ศ. 2545 โดยฟิล์มบางกอก กำกับโดย กิตติกร เลียวศิริกุล ทางด้านฝ่ายกะเทยนำแสดงโดย อ.เสรี วงษ์มณฑา, อรนภา กฤษฎี , ธงธง มกจ๊ก หรือ คัชฑาเทพ เอี่ยมศิริ, ส้มโอ - ยลรตี โคมกลอง, แจ็ค - บริวัตร อยู่โต  และ บดินทร์ ดุ๊ก  ส่วนนักแสดงทางฝ่ายทหาร นำแสดงโดย สรพงษ์ ชาตรี, โกวิท วัฒนกุล และ กอล์ฟ - พุฒิชัย อมาตยกุล และยังมีนักแสดงร่วมอย่าง แอ๊ด คาราบาว นักร้องนักดนตรีเพื่อชีวิต ที่รับเชิญมาแสดงเป็น ปางโหลง และยังร้องเพลงประกอบภาพยนตร์ในเพลง 'เรากระทบตุ๊ด' พรางชมพู กะเทยประจัญบาน pantip.com ภาพยนตร์ทำรายได้ 47 ล้านบาทhttp://www.siamzone.com/board/view.php?sid=1505087

ภาพยนตร์เรื่องนี้มีชื่อภาษาอังกฤษว่า "Saving Private Tootsie" ซึ่งล้อเลียนภาพยนตร์เรื่อง Saving Private Ryan ที่ออกฉายในปี พ.ศ. 2541
# แฝด (ภาพยนตร์)
แฝด  เป็นภาพยนตร์ไทยแนวสยองขวัญที่ออกฉายในปี พ.ศ. 2550 สร้างโดยจีทีเอช ร่วมผลิตโดยบริษัท ฟีโนมีนาและบริษัท เดคดิเคท กำกับโดย โต้ง - บรรจง ปิสัญธนะกูล และ โอ๋ - ภาคภูมิ วงศ์ภูมิ ที่เคยกำกับใน ชัตเตอร์ กดติดวิญญาณ

นำแสดงโดย มาช่า วัฒนพานิช , วิทยา วสุไกรไพศาล , รัชนู บุญชูดวง , นิมิตร ลักษมีพงศ์ , นะโม ทองกำเหนิด , หทัยรัตน์ อีเกอเรฟ, ฤทัยรัตน์ อีเกอเรฟ , ด.ญ.ชุติกาญจน์ วิมุกตานนท์ , ด.ญ.ชญากาณฑ์ วิมุกตานนท์ 

อำนวยการสร้างฝ่ายบริหารโดยไพบูลย์ ดำรงชัยธรรม, บุษบา ดาวเรือง, วิสูตร พูลวรลักษณ์, จินา โอสถศิลป์ อำนวยการสร้างโดย ยอดเพชร สุดสวาท, หม่อมหลวงมิ่งมงคล โสณกุล, ยงยุทธ ทองกองทุน ดำเนินงานสร้างโดย อัจฉรา ทาแก้ว, ปิ่น จินตนาภรณ์พันธ์  อบรมการแสดงโดย อรชุมา ยุทธวงศ์ ฝึกสอนการแสดงโดย พัชราภรณ์ หิตะนันท์ กำกับภาพโดย นิรมล รอสส์ ลำดับภาพโดย วิชชา โกจิ๋ว, ธรรมรัตน์ สุเมธศุภโชค ออกแบบงานสร้างโดย ศักดิ์ศิริ จันทรังษี

ภาพยนตร์เรื่องนี้ทำรายได้รวม 67.5 ล้านบาท 20 หนังยอดฮิตแดนสยามปี 2550  โดย ผู้จัดการออนไลน์ 16 มกราคม 2551 07:28 น.

 นักแสดง 
 มาช่า วัฒนพานิช รับบท พิม-พลอย วัฒนากูล
 หทัยรัตน์ และ ฤทัยรัตน์ อีเกอเรฟ รับบท พิม-พลอย (วัยรุ่น) 
 ชุติกาญจน์ และ ชญากาณฑ์ วิมุกตานนท์ รับบท พิม-พลอย (วัยเด็ก) 
 วิทยา วสุไกรไพศาล รับบท วี
 นะโม ทองกำเหนิด รับบท วี (วัยรุ่น)
 รัชนู บุญชูดวง รับบท แม่ของ พิม-พลอย
 นิมิตร ลักษมีพงศ์ รับบท ดนัย

รางวัล
 รางวัลภาพยนตร์แห่งชาติ สุพรรณหงส์ ครั้งที่ 17 
 สาขานักแสดงนำหญิงยอดเยี่ยม (มาช่า วัฒนพานิช)
 สาขาเพลงประกอบภาพยนตร์ยอดเยี่ยม (เพลง ส่วนหนึ่งของฉัน ขับร้องโดย มาช่า วัฒนพานิช)
 อื่นๆ
# เสภาศรีธนญไชยเชียงเมี่ยง
เสภาศรีธนญไชยเชียงเมี่ยง หรือ  เสภาเรื่องศรีทะนนไชยเซียงเหมี้ยง คือนิทานพื้นบ้านที่แพร่หลายในภาคเหนือ และภาคอีสาน ค้นพบพิมพ์เมื่อ พ.ศ. 2501 ซึ่งมีเนื้อหาต่างจากศรีธนญไชยสำนวนกาพย์ที่แพร่หลายในภาคกลาง เนื้อเรื่องกล่าวถึงพญาทวาละครองผู้เมืองทวาลีมีลูกคนหนึ่ง แต่โหรทำนายว่า กุมารน้อยจะเลี้ยงยาก ต้องหาเด็กที่เกิดวันเวลาเดียวกัน มาเลี้ยงคู่กันไปเป็นการแก้เคล็ดจะได้มาเป็นลูกเลี้ยงของพญา ก็คือ เซียงเหมี้ยง ผู้เป็นชาวนาสามัญชน เซียงเหมี้ยงเป็นผู้มีปัญญา มีปฏิภาณไหวพริบดีและมีเล่ห์เหลี่ยม และฉลาดแกมโกงจึงทำให้ชีวิตของเขาต้องคอยฝ่าฟันปัญหาที่เกิดจากความฉลาดของเขานั่นเอง
# ฝูงชนวุ่นวาย
ฝูงชนวุ่นวาย หรือ ม็อบ  หมายถึง การรวมตัวกันของผู้คนอย่างไร้ระเบียบ ซึ่งในทางพฤตินัยมักเกิดขึ้นเพราะความกริ้วโกรธหรือไม่พึงพอใจ และบางครั้งก็เป็นส่วนหนึ่งของการจลาจล อันจะเรียกว่าฝูงชนวุ่นวายได้นั้น มักถือเอาจำนวนผู้รวมตัวกันว่ามากกว่าสิบคนขึ้นไป

ในทางสังคมศาสตร์ คำว่า "ฝูงชุนวุ่นวาย" นั้นมีความหมายแค่เพียงตามตัวอักษรเช่นนั้นเท่านั้น แต่คนทั่วไปมักเข้าใจว่าเป็นการรวมตัวกันเพื่อประท้วง เรียกร้อง หรือกระทำการใด ๆ อันไม่ค่อยสงบเรียบร้อยนักเป็นต้น

คำว่า "mob" ในภาษาอังกฤษนั้นมาจากศัพท์ภาษาละตินว่า "mobile vulgus" หมายความว่า ฝูงชนวุ่นวาย
# มหัศจรรย์ร้านของเล่นพิลึกโลก
มหัศจรรย์ร้านของเล่นพิลึกโลก (อังกฤษ:Mr. Magorium's Wonder Emporium) เป็นภาพยนตร์ที่ออกฉายเมื่อวันที่ 16 พฤศจิกายน พ.ศ. 2550 เขียนและกำกับโดย Zach Helm บทบรรยายโดย Zach Mills

 นักแสดง 
 นักแสดงชาย/นักแสดงหญิง ตัวละคร Dustin Hoffman มิสเตอร์มาโกเรี่ยม Natalie Portman Molly Mahoney,   Jason Bateman Henry "Mutant" Weston, เขาทำงานเป็นนักบัญชีแห่งหนึ่ง Zach Mills Eric Applebaum, เป็นนักสะสมหมวก Ted Ludzik เบลินี, เป็นผู้ผลิตหนังสือ
# เทศบาลตำบลเวียงเชียงแสน
เทศบาลตำบลเวียงเชียงแสน  เป็นเทศบาลตำบลแห่งหนึ่งตั้งอยู่ในอำเภอเชียงแสน จังหวัดเชียงราย

 ประวัติ 
เริ่มแรกได้รับการจัดตั้งเป็นสุขาภิบาลเวียงเชียงแสน และได้รับการยกฐานะเป็นเทศบาลตำบลเวียงเชียงแสน เมื่อวันที่ 25 พฤษภาคม 2542 ตามพระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542 ได้ประกาศในราชกิจจานุเบกษา เล่ม116 ตอนที่ 9 ก วันที่ 4 กุมภาพันธ์ 2542 โดยกำหนดให้ดวงตราประจำเทศบาลเป็นรูปพระธาตุเจดีย์ แสดงถึงการเป็นประวัติศาสตร์ ซึ่งมีโบราณสถานและโบราณวัตถุปรากฏให้เห็นเป็นจำนวนมาก รูปกำแพง แสดงถึงอาณาเขตซึ่งมีกำแพงเมืองเก่าล้อมรอบเขตเทศบาล ถึง 3 ด้าน แม่น้ำ แสดงถึงแม่น้ำโขง ซึ่งเป็นแม่น้ำนานาชาติ กั้นพรมแดนระหว่างประเทศไทยกับประเทศลาว 

 ชุมชน 
เทศบาลตำบลเวียงเชียงแสนครอบคลุมพื้นที่บางส่วนของหมู่ 2 บ้านเวียงเหนือ และบางส่วนของหมู่ 3 บ้านเวียงใต้ ภายในเขตเทศบาลแบ่งออกเป็น 6 ชุมชน ได้แก่	
 ชุมชนเจดีย์หลวง
 ชุมชนทัพม่าน
 ชุมชนริมโขง
 ชุมชนนางเซิ้ง
 ชุมชนล้านทอง
 ชุมชนผ้าขาวป้าน
# ต้องปล้น
ต้องปล้น เป็นภาพยนตร์ไทยแนวแอ็คชั่น ที่มีทั้งฉากตลก และฉากสะท้อนชีวิต เข้าฉายครั้งแรกเมื่อวันที่ 11 ตุลาคม พ.ศ. 2533 โดย ไฟว์สตาร์ โปรดักชั่น เรื่องราวของเด็กหนุ่มสามคนที่วางแผนปล้นธนาคาร เพื่อชีวิตที่ดีกว่าในปัจจุบัน แต่แผนการล้มเหลว ทั้งสามถูกตำรวจตามล่า จนหนีมาซ่อนตัวที่อพาร์ทเม้นท์แห่งหนึ่ง ตัวประกันหลายคนต้องมาอยู่รวมกัน แต่ละคนมีชีวิตที่แตกต่างกันออกไป ในที่สุดทั้งสองคนก็ต้องประสบกับชะตากรรมที่เกิดขึ้น เรื่องนี้เคยวางจำหน่ายครั้งแรกในรูปแบบวีดีโอเทป (VHS) จัดจำหน่ายโดยบริษัท ซีวีดี จำกัด เมื่อปีพ.ศ. 2534 ครั้งที่ 2 จำหน่ายในรูปแบบวีซีดี จัดจำหน่ายโดยบริษัท โซล่าร์มาร์เก็ตติ้ง จำกัด เมื่อปีพ.ศ. 2543 และครั้งที่ 3 เมื่อปีพ.ศ. 2552 ทางบริษัท บีเคพี อินเตอร์เนชั่นแนล จำกัด ได้นำเอาภาพยนตร์เรื่องนี้กลับมาจำหน่ายใหม่อีกครั้งในรูปแบบวีซีดีและดีวีดีซึ่งจัดจำหน่ายอยู่ในภายใต้โปรเจกต์ The Legend Collection หนังไทยในดวงใจ และเรื่องนี้เคยนำมาฉายทางโทรทัศน์ระบบฟรีทีวีครั้งแรกทางช่อง 7 ในช่วงยอดภาพยนตร์ฯ เมื่อปีพ.ศ. 2536 และออกอากาศทางโทรทัศน์ระบบบอกรับเป็นสมาชิกเป็นครั้งแรกโดยออกอากาศผ่านทางไอบีซี ช่อง 3 ซึ่งเป็นช่องวาไรตี้ของไทย เมื่อปีพ.ศ. 2537-2539 ปัจจุบันยังออกอากาศผ่านทางทรูไทยฟิล์มของทรูวิชั่นส์นับตั้งแต่สมัยที่ยังออกอากาศผ่านทางยูบีซีเอชียนมูฟวี่ ราวปีพ.ศ. 2543 จนถึงปัจจุบัน

นักแสดงนำ
อำพล  ลำพูน ...ก้อง
พงษ์พัฒน์  วชิรบรรจง ...เบิ้ม
วรเชษฐ์  นิ่มสุวรรณ ...จ้อน
จันทร์จิรา  จูแจ้ง ...นักร้องคาเฟ่
รุจน์  รณภพ ...ผู้กำกับตำรวจ
นพพล  โกมารชุน ...เสี่ยธงชัย
สุลาลีวัลย์  สุวรรณทัต ...ยาย
อมรา อัศวนนท์ ...คุณนายส้มจีน
เกียรติ  กิจเจริญ ...ผู้จัดการห้างสรรพสินค้า
ดี๋ ดอกมะดัน ...จ่าตำรวจ
ศักราช ฤกษ์ธำรงค์ ...ผู้กองตำรวจ
 ปริญญ์ วิกรานต์ ...พนักงานธนาคาร

เรื่องย่อ
เมื่อก้องกับจ้อนสองเด็กอู่ซ่อมมอเตอร์ไซค์   ร่วมมือกับเบิ้มจับกังแบกข้าวสาร   ปล้นธนาคารเพื่อหวังชีวิตที่สุขสบาย   แต่แทนที่ทั้งสามจะสามารถหลบหนีลอยนวลไปอย่างสบายๆ   แต่กลับต้องพบกับอุปสรรคมากมาย   พร้อมกับจุดจบที่ต้องตายทั้งสามคน

การสร้าง
ภาพยนตร์เรื่องนี้สร้างขึ้นจากเค้าโครงเรื่องจริง จากเหตุการณ์ชายหนุ่มบุกเข้าปล้นร้านทอง แล้วหนีตำรวจขึ้นไปบนแฟลต โดยบุกเข้าไปในห้องแล้วจับผู้หญิงหากินคนหนึ่งเป็นตัวประกัน แต่นำมาดัดแปลงโดยเปลี่ยนเป็นการปล้นธนาคารแทน  เรื่องนี้ยังได้นักแสดงชื่อดังอีกคน คือ เกรียงไกร อุณหะนันทน์ มารับหน้าที่ออกแบบฉากภายในให้กับภาพยนตร์เรื่องนี้ด้วย นิตยสาร ทีวีพูล ปีที่ 1 ฉบับที่ 20, 12-18 ต.ค. 2533 : หน้า 56

รางวัลที่ได้รับ
 รางวัลชมรมวิจารณ์บันเทิง ครั้งที่ 1 สาขานักแสดงนำชายยอดเยี่ยม (พงษ์พัฒน์ วชิรบรรจง) 
 รางวัลภาพยนตร์แห่งชาติ สุพรรณหงส์ ครั้งที่ 1 สาขาถ่ายภาพยอดเยี่ยม (อานุภาพ บัวจันทร์) 
 รางวัลภาพยนตร์แห่งชาติ สุพรรณหงส์ ครั้งที่ 1 สาขานักแสดงสมทบหญิงยอดเยี่ยม (จันจิรา จูแจ้ง)
# ไครซิส วอร์เฮด
ไครซิส วอร์เฮด  คือเกมคอมพิวเตอร์ไซไฟเดินหน้ายิงมุมมองบุคคลที่ 1 มีเนื้อหาที่คู่ขนานกับเหตุการณ์ในเกม ไครซิส พัฒนาโดย ไครเทก ของค่ายเกม อิเล็กทรอนิกอาร์ต ออกวางจำหน่ายในประทศไทยวันที่ 16 กันยายน พ.ศ. 2551 ความต้องการของระบบในการเล่นโหมดทั่วไปเท่ากับเกม ไครซิส เกมนี้ได้คะแนนจากเว็บไซต์เกมสปอต 9/10 และเว็บไซต์ ไอจีเอ็น 9.4/10  ถือว่าเป็นเกมเดินหน้ายิงอีกเกมหนึ่งที่ประสบความสำเร็จอย่างสูง 

เกมเพลย์ในภาคนี้ เน้นความเป็นแอคชั่นมากขึ้น และมีความดุเดือดขึ้นเมื่อเทียบกับไครซิส โดยผู้เล่นจะได้รับบทบาทเป็น ไซโค ซึ่งเป็นหนึ่งในสมาชิกทีมเดลต้า ทีมเดียวกับ โนแมด ออกทำภารกิจแยกของตัวเอง ซึ่งเป็นการขยายเนื้อเรื่องบางส่วนที่ขาดหายไปในไครซิส
# ฟุตซอลชิงแชมป์โลก 2004
การแข่งขันฟุตซอลชิงแชมป์โลก 2004 หรือ (FIFA Futsal World Championship) นับเป็นการแข่งขันฟุตซอลชิงแชมป์โลกครั้งที่ 5 ซึ่งจัดขึ้นที่สาธารณรัฐจีน(จีนไทเป)ระหว่างวันที่ 21 พฤศจิกายน- 5 ธันวาคม พ.ศ. 2547 มีทีมชาติต่างๆเข้าร่วมแข่งขันทั้งสิ้น 16 ทีม ซึ่งผู้ชนะคือ ทีมชาติ สเปน โดยเอาชนะทีมชาติ อิตาลีในรอบชิงชนะเลิศ

 รอบคัดเลือก 

 ทีมที่ผ่านเข้ารอบสุดท้าย 
 การแข่งขัน  วันที่  สถานที่  ทีม  ทีมที่ผ่านเข้ารอบ  เจ้าภาพ   1   เอเอฟซี ฟุตซอล แชมเปียนส์ชิพ 2004  16–25 เมษายน 2004   3     แอฟริกัน ฟุตซอล แชมเปียนส์ชิพ 2004  9 กรกฎาคม - 3 กันยายน 2004   1   คอนคาเคฟ ฟุตซอล แชมเปียนส์ชิพ 2004     2      โซนคอนเมโบล ฟุตซอล แชมเปียนส์ชิพ 2003  26 สิงหาคม – 1 กันยายน, 2003    3   โอเชียเนียน ฟุตซอล แชมเปียนส์ชิพ 2004     1   ฟีฟ่า ยูฟ่า ฟุตซอล เวิลด์คัพ 2004    Groups 5            ทั้งหมด   16  Field is Finalized

 สถานที่แข่งขัน 
ต่อไปนี้เป็นสนามกีฬาในร่มที่ใช้ในการแข่งขัน
   สนามกีฬาแห่งชาติไต้หวัน  หลิงเกา ยิมเนเซียม ภาพ  เมือง ไทเปLinkou ความจุ 3,50015,000

รอบแบ่งกลุ่ม
รอบแรก
(21 พศจิกายน-26 พฤศจิกายน)

กลุ่ม เอ
ทีมแต้มแข่งชนะเสมอแพ้ประตูได้ประตูเสีย+/-  9  3  3  0  0  19  0  +19  6  3  2  0  1  12  8  +4  3  3  1  0  2  16  12  +4  0  3  0  0  3  2  29  -27   0 - 12     2 - 0     0 - 10     4 - 5     7 - 2     0 - 7  

กลุ่ม บี
ทีมแต้มแข่งชนะเสมอแพ้ประตูได้ประตูเสีย+/-  9  3  3  0  0  23  2  +21  6  3  2  0  1  8  5  +3  3  3  1  0  2  5  13  -8  0  3  0  0  3  2  18   -16   0 - 10     2 - 1     0 - 5     9 - 1     3 - 2     4 - 1  

กลุ่ม ซี
ทีมแต้มแข่งชนะเสมอแพ้ประตูได้ประตูเสีย+/-  9  3  3  0  0  15  5  +10  4  3  1  1  1  7  8  -1  3  3  1  0  2  8  11  -3  1  3  0  1  2  5  11  -6   6 - 3     4 - 5     5 - 0     3 - 1     2 - 4     1 - 1  

กลุ่ม ดี
ทีมแต้มแข่งชนะเสมอแพ้ประตูได้ประตูเสีย+/-  9  3  3  0  0  10  1  +9  6  3  2  0  1  9  1  +8  3  3  1  0  2  9  13  -4  0  3  0  0  3  3  16  -13   0 - 4     0 - 3     8 - 3     0 - 1     6 - 1     5 - 0  

รอบ สอง
(28 พฤศจิกายน-1 ธันวาคม)

กลุ่ม อี
ทีมแต้มแข่งชนะเสมอแพ้ประตูได้ประตูเสีย+/-  7  3  2  1  0  6  2  +4  6  3  2  0  1  7  4  +3  4  3  1  1  1  9  7  +2  0  3  0  0  3  4  13  -9   2 - 0     0 - 0  ''
|-
| align="right" |  ||align="center"| 2 - 3 || |-
| align="right" |  ||align="center"| 4 - 8 || |-
| align="right" |  ||align="center"| 3 - 1 || |-
| align="right" |  ||align="center"| 0 - 3 || '''

กลุ่ม เอฟ
ทีมแต้มแข่งชนะเสมอแพ้ประตูได้ประตูเสีย+/-  9  3  3  0  0  16  7  +9  4  3  1  1  1  3  3  0  4  3  1  1  1  3  7  -4  0  3  0  0  3  7  12  -5   6 - 1     2 - 1     2 - 1     3 - 1     8 - 5     0 - 0  

รอบรองชนะเลิศ

รอบชิงอันดับ 3

รอบชิงชนะเลิศ

ชนะเลิศ
ชนะเลิศฟุตซอลชิงแชมป์โลก   2004สเปน  '''ชนะเลิศครั้งที่ 2

 การตลาด 
 สัญลักษณ์ 

 โปสเตอร์ 

 ตุ๊กตาสัญลักษณ์ 

 สิทธิการออกอากาศ 
สหพันธ์ฟุตบอลนานาชาติ จำหน่ายลิขสิทธิ์การถ่ายทอดโทรทัศน์ ซึ่งอยู่ในช่วงเวลา 20:15-22:15 น., 22:15-00:15 น. และ 01:30-03:30 น. ให้แก่สถานีโทรทัศน์สีกองทัพบก ช่อง 7 ได้รับลิขสิทธิ์เพียงผู้เดียวในการถ่ายทอดการแข่งขันฟีฟ่าฟุตซอลชิงแชมป์โลก 2004 ในทุกนัดที่ฟุตซอลทีมชาติไทย ลงแข่งขัน
# ปิยนุช เสือจงพรู
ปิยนุช เสือจงพรู  หรือ จิ๋ว เดอะสตาร์ เกิดเมื่อวันที่ 3 ธันวาคม พ.ศ. 2525 โดยมีภูมิลำเนาอยู่ในจังหวัดเชียงใหม่ ได้รับตำแหน่งรองชนะเลิศในรายการ "เดอะสตาร์ ค้นฟ้าคว้าดาว ปี 1" สำเร็จการศึกษาจากคณะมนุษยศาสตร์ สาขาดุริยศิลป์ มหาวิทยาลัยพายัพ ปัจจุบันเป็นนักร้องชื่อดัง ในสังกัดของจีเอ็มเอ็ม แกรมมี่ คู่กับ นิว - นภัสสร สุวรรณานนท์ ในนาม นิว จิ๋ว

 ประวัติ 
ปิยนุช เสือจงพรู (จิ๋ว) หรือ จิ๋ว เดอะสตาร์ เกิดเมื่อวันที่ 3 ธันวาคม พ.ศ. 2525 โดยมีภูมิลำเนาอยู่ในจังหวัดเชียงใหม่ ได้รับตำแหน่งชนะเลิศในรายการ "เดอะสตาร์ ค้นฟ้าคว้าดาว ปี 1" สำเร็จการศึกษาชั้นมัธยมศึกษาจากโรงเรียนกาวิละวิทยาลัย13 มี.ค. 54 รายการรถโรงเรียน จิ๋ว The Star คืนสู่เหย้า กาวิละวิทยาลัย เชียงใหม่,Facebook รายการรถโรงเรียน และปริญญาตรีจากคณะมนุษยศาสตร์ สาขาดุริยศิลป์ มหาวิทยาลัยพายัพ เชียงใหม่

ซึ่งในขณะที่กำลังศึกษาอยู่นั้น ก็ได้ทำงานไปด้วย คือเป็นนักร้องในผับชื่อ The Cottage โดยการชักชวนจาก นิว - นภัสสร สุวรรณานนท์ วันหนึ่งนิวได้เห็นประกาศรับสมัครผู้เข้าประกวดร้องเพลง รายการ เดอะสตาร์ ค้นฟ้าคว้าดาว ครั้งที่ 1 นิวจึงตัดสินใจชวน จิ๋ว มาสมัครด้วย และนั่นก็เป็นก้าวแรกของทั้งสองคนในเวที เดอะสตาร์ ในการแสดงความสามารถในการร้องเพลง 

ปัจจุบันจิ๋วเป็นนักร้องเพลงป็อป/อาร์แอนด์บี ชื่อดัง ในสังกัดของจีเอ็มเอ็ม แกรมมี่ คู่กับนิวและในปี พ.ศ. 2561 จิ๋วได้เข้าประกวดในรายการ The Mask Project A โดยเป็น "หน้ากาก The Sun" และคว้าแชมป์ไปครองได้สำเร็จ

 ทักษะด้านการร้องเพลง 
จิ๋ว มีเสียงแบบโซปราโน ด้วยความกว้างของช่วงเสียง 3.2ออกเตฟ (3ออกเตป 4เซมิโทน) (C#3-F6)  เธอมีทักษะการร้องที่โดดเด่น ด้วยการใช้เสียงเต็ม เสียงคำราม เสียงแผด เสียงสูง การคอรัส และการดึงไมค์ที่เป็นเอกลักษณ์ โดยได้อิทธิพลมาจากนักร้องคนโปรดคือ Whitney Houston, Mariah Carey, Christina Aguilera และ Beyonce

 ผลงานเพลง 
ดูเพิ่มเติมผลงานกับวง นิว จิ๋ว 
  ปี  ชื่อเพลง ร้องร่วมกับ  อัลบั้ม2547"ทำไมต้องเธอ"  เสน่ห์จันทร์ 2548"ยินดีปีระกา"  ลานนา คัมมินส์ ยินดีปีระกา2549"หลับไปกับฉัน ตื่นมากับฉัน" นัท มีเรีย Life & Love "เหงาใจนะ"2550"ฉันก็มีจิตใจ"  มายาพิศวาส"Love Will Lead You Back" Simply Emotions"ไว้ใจ" Remind2551"จูบฉันแล้วจงตายเสีย" ตราบสิ้นดินฟ้า"หนีไม่พ้น" แซม ยุรนันท์ "เพลงแห่งความสุขใจ" สุเมธ องอาจ "คนที่ฉันบังเอิญมาเจอ" หนึ่ง ณรงค์วิทย์ สื่อรักชักใยอลวน2553"หลังคาเดียวกัน" อรรถพล ประกอบของ มหาชนชาวแฟลต2554"เสียงของหัวใจ" ปองกูล สืบซึ้งRe-feel by Narongvit2562"เกลียดความรัก""คู่ชีวิต" โดม จารุวัฒน์ภูตพิศวาส"รักที่อยากลืม" ใบไม้ที่ปลิดปลิว"เรื่องจริงก็คือ..."THE PARKINSONCHEMICAL! (เค-มี-เข้า!)2567"รักที่ไม่มีคำถาม"สงครามสมรส
# ช้อน
ช้อน เป็นเครื่องครัวที่มีลักษณะเป็นแอ่งตื้นและเล็กกว่าทัพพี ตรงปลายมีที่จับ โดยทั่วไปใช้ในการตักอาหารเหลว หรืออาหารกึ่งเหลว หรืออาหารแข็งที่ไม่อาจใช้กับส้อมได้อย่างสะดวก เช่น ใช้ในการตักข้าวหรือธัญพืช นอกจากนี้ ช้อนยังใช้ในการทำอาหารที่จะตวงวัดปริมาณส่วนผสมของอาหารที่จะใช้ด้วย ช้อนอาจจะทำมาจากโลหะ ไม้ พลาสติก หิน หรือแม้แต่งาช้าง

ในวัฒนธรรมไทยแต่เดิมใช้มือในการเปิบอาหารรับประทาน ภายหลังมีการนำช้อนเข้ามาใช้ โดยปรากฏในรูปของช้อนสั้น ส่วนในปัจจุบันมักใช้ช้อนยาวคู่กับส้อมในการรับประทานอาหารโดยทั่วไป ซึ่งเป็นลักษณะเฉพาะที่ไม่ปรากฏให้เห็นเด่นชัดที่ใดในโลก แต่ไม่ปรากฏแน่ชัดว่ามีการนำช้อนคู่กับส้อมเมื่อใด

thumb|ช้อนสำหรับตักน้ำผึ้ง